Wahbi Khazri

Wahbi Khazri (s. 8. helmikuuta 1991 Ajaccio, Korsika, Ranska) on tunisialainen jalkapalloilija. Hyökkääjänä ja hyökkäävänä keskikenttäpelaaja pelaava Khazri edustaa Ligue 1:ssä pelaavaa AS Saint-Étienneä.

 Ura 
Khazri aloitti jalkapalloilun 4-vuotiaana paikallisessa junioriseurassa JS Ajacciossa, josta hän siirtyi vuonna 2004 SC Bastian junioreihin. Khazri nostettiin Bastian edustusjoukkueeseen kaudella 2008–2009 ja pelasi ensimmäisen ottelunsa 20. helmikuuta 2009 Amiens SC:tä vastaan. Ensimmäisen maalinsa hän teki toisessa ottelussaan Montpellier’ta vastaan. Khazri pelasi kauden aikana yhteensä 13 ottelua tehden niissä kolme maalia. Toisella kaudellaan (2009–2010) Khazri pelasi yhteensä 31 kertaa ja onnistui maalinteossa kahdesti. Bastia putosi kauden päätteeksi Ranskan kolmanneksi korkeimmalle tasolla.

Khazri oli nostamassa Bastiaa takaisin Ranskan Ligue 2 -tasolle, kun joukkue voitti Championat Nationalin kahdeksan pisteen erolla Amiensiin.Classement National Général  2010 / 2011 foot-national.com Viitattu 1.2.2013  Khazri teki kauden aikana viisi maalia.

Kaudella 2011–2012 Khazri jatkoi menestystä Bastian kanssa, kun joukkue voitti myös Ligue 2:n.Classement Ligue 2 Général  2011 / 2012  foot-national.com Viitattu 1.2.2013  Khazri teki kauden aikana kymmenen maalia pelaamissaan 33 ottelussa. Khazri teki muun muassa kaksi maalia ArlesiaBastia - Arles-Avignon foot-national.com 28.10.2011 Viitattu 1.2.2013  ja Guingampia vastaan.Bastia - Guingamp foot-national.com 6.4.2012 Viitattu 1.2.2013 

Kaudella 2012–2013 Khazri pääsi ensimmäistä kertaa pelaamaan Ranskan pääsarjassa Ligue 1:ssä. Hän pelasi avausottelunsa 11. elokuuta 2012 Sochaux'ia vastaan, jossa Khazri tuli vaihdosta kentälle.Sochaux - Bastia foot-national.com 11.8.2012 Viitattu 1.2.2013  Hänen avausmaalinsa syntyi Bordeaux'ia vastaan 28. lokakuuta 2012. Bastia voitti myös ottelun maalein 3–1.Bastia - Bordeaux 28.10.2012 Viitattu 1.2.2013  Khazri teki pian toisen maalinsa seuraavassa ottelussaan Lyonia vastaan, jonka Bastia kuitenkin hävisi 5–2.Lyon - Bastia 4.11.2012 Viitattu 1.2.2013 

 Bordeaux 
Khazri siirtyi neljän vuoden sopimuksella Bordeaux'iin. TRANSFERT: WAHBI KHAZRI S’ENGAGE AVEC BORDEAUX africatopsports.com 2.7.2014 Viitattu 5.7.2014  Hän pelasi avauskaudellaan 32 sarjaottelua ja teki niissä yhdeksän maalia ollen joukkueensa toiseksi paras maalintekijä Diego Rolánin jälkeen.

Toisella kaudella 2015–2016 Khazri pelasi joukkueessa jouluun saakka, kunnes siirtyi Englantiin tammikuussa 2016. Hän oli kauden päätteeksi seuransa kolmanneksi paras maalintekijä viidellä maalilla ja paras syöttäjä annettuaan seitsemän maaliin johtanutta syöttöä.

 Sunderland 
Tammikuussa 2016 Khazri siirtyi Sunderlandiin neljän vuoden sopimuksella. Avauskaudellaan hän pelasi 14 ottelua, joissa Khazri onnistui maalinteossa kahdesti.

 Maajoukkueura 
Maajoukkue tasolla Khazri on edustanut Tunisian alle 19- 20- ja 21-vuotiaiden maajoukkueita. Vuonna 2012 hän siirtyi edustamaan Ranskan alle 21-vuotiaita.

7. tammikuuta 2013 Khazri teki ensiesiintymisensä aikuisten tasolla pelatessaan ensimmäisen ottelunsa Tunisian paidassa Etiopiaa vastaan.http://www.transfermarkt.co.uk/en/tunisia-ethiopia/index/spielbericht_2285634.html Khazri valittiin myös tammi-helmikuussa pelattaviin 2013 Afrikan-mestaruuskisoihin. Hän pelasi turnauksessa yhden ottelun Togoa vastaan. Tunisian kisat päättyivät alkulohkoon.

Khazri teki ensimmäisen maaottelumaalinsa vapaapotkusta Sierra Leonea vastaan 2014 MM-karsinnoissa maaliskuussa 2013.CM2014 : La Tunisie se balade  FootAfrica 365 23.3.2013 Viitattu 24.3.2013 

Kesäkuussa 2018 Khazri valittiin Tunisian maajoukkueeseen kapteeniksi 2018 MM-kilpailuihin Venäjälle.Tunisia World Cup squad: Leicester City’s Benalouane in 23-man squad bbc.co.uk Viitattu 18.6.2018  Hän teki turnauksessa avausmaalinsa Belgiaa vastaan, joka päättyi 5–2 tappioon. Khazri teki turnauksessa toisen maalin Panamaa vastaan, jonka Tunisia voitti 2–1.

 Tilastot 
 Seura Kausi Liiga Cup Eurocup Yhteensä Ottelut Maalit Ottelut Maalit Ottelut Maalit Ottelut Maalit SC Bastia 2008–2009 13 3 - - - - 13 3 2009–2010 31 2 2 0 - - 33 2 2010–2011 34 5 4 1 - - 38 6 2011–2012 33 9 1 1 - - 34 10 2012–2013 17 3 3 0 - - 20 3 Yhteensä  128  22  10  2  -  -  138  24 Uralla yhteensä  128  22  10  2  -  -  138  24

 Lähteet 
 Wahbi Khazri LFP:ssä 
 Foot National.com 

 Viitteet 

Luokka:Tunisialaiset jalkapalloilijat
Luokka:Ranskantunisialaiset
Luokka:Vuonna 1991 syntyneet
Luokka:Elävät henkilöt